Search is not available for this dataset
text
stringlengths 1
99.7k
| dialect
stringclasses 248
values | dataset_source
stringclasses 1
value | metadata
stringclasses 38
values |
|---|---|---|---|
Anayabin bi’obaiyih ana itinin i roubabaruwen ana fair isan ma’am na’atube, men Ofafar Bai’obaiyenayah na’atube’emih. | aai_Latn | cis-lmu/glotlid-corpus | {'language': 'a'} |
Jesu oyaw wanane re nan ana veya’amaim, sabuw rou’ay gagamin na’in hi’ufunun bairi hin. | aai_Latn | cis-lmu/glotlid-corpus | {'language': 'a'} |
Naatu orot ta biyan kokom ani’anin na Jesu nanamaim sun yowen eo, “Regah inakokok na’at basit biyou iniwa’an nigewasin.” | aai_Latn | cis-lmu/glotlid-corpus | {'language': 'i'} |
Jesu uman ru’atayan orot biyan butubun eo, “Ayu akokok, biya igewasin.” Mar ta’imonamo orot biyan kokom etei hihururuw hire orot biyan igewasin. | aai_Latn | cis-lmu/glotlid-corpus | {'language': '_'} |
Naatu Jesu orot iu, “Men orot babin ta ana tur inaowenamih, baise mutufor kwen firis biya enutitiy naatu Moses ana obaiyunen tur eo na’atube, sibor inayai sabuw etei matahimaim hina’itin o biya igewasin.” | aai_Latn | cis-lmu/glotlid-corpus | {'language': 'L'} |
Nati ana veya’amaim Jesu na Capernaum titit, basit Roman baiyowayan hai orot ukwarin na baibais isan Jesu ifefeyan. | aai_Latn | cis-lmu/glotlid-corpus | {'language': 'a'} |
“Regah, ayu au bowayan orot ta i sawow, an uman himorob, baremaim inu’in, misir isan men karam, biyan ebababan kwanekwan.” | aai_Latn | cis-lmu/glotlid-corpus | {'language': 't'} |
Basit Jesu eo, “Boro anan a orot aniyawas.” | aai_Latn | cis-lmu/glotlid-corpus | {'language': 'n'} |
Baiyowayan orot ukwarin Jesu iya’afut eo, “Regah ayu men orot gewasu boro inan au bar wanawanan inarun, baise turawat kuo au bowayan orot eyawas. | aai_Latn | cis-lmu/glotlid-corpus | {'language': 'a'} |
Anayabin ayu i roubabaruwen ana fair biyau’umaim ema’am, naatu baiyowayah etei ayu bab’umaim tema’am, imih baiyowayan orot ta isan anao, ‘Ni’imaim kwen,’ i boro nan, naatu orot ta isan anao, ‘Iti imaim kuna,’ i boro nan, naatu au bowayan orot ta isan anao, iti kusinaf, i boro nasinaf, imih turawat kuo au orot boro nayawas.” | aai_Latn | cis-lmu/glotlid-corpus | {'language': 'a'} |
Jesu iti tur nonowar ifofofor men kafaita, naatu sabuw hi’ufunun bairi hinan tatabir isah eo, “Anababatun a tur ao’owen, Israel wanawanan men kafa’imo orot ta ana baitumatum gagamin iti na’atube bitumatum atita’urimih. | aai_Latn | cis-lmu/glotlid-corpus | {'language': 'i'} |
A tur ao’owen, sabuw moumurih boro veya yeninane naatu veya ra’iyinane hinan mar ana aiwobomaim hina run, gem sisibinamaim hai efan hinabow Abraham, Isaac, naatu Jacob bairi hiniyasisir. | aai_Latn | cis-lmu/glotlid-corpus | {'language': '_'} |
Baise sabuw iyab mar ana aiwobomaim hitarur i boro maramaim hinabow hinarauw hinare gugumin wanawanan hinarun. Nati’imaim hinama hinarerey wah hinanib kakikak hiniwa’an.” | aai_Latn | cis-lmu/glotlid-corpus | {'language': 'L'} |
Imaibo Jesu baiyowayan orot ukwarin iu, “Aubar kwen, naatu abisa kubitumatum i boro namatar.” Naatu nati ana veya’amaim akir wairafin bar sawow inu’in yawas. | aai_Latn | cis-lmu/glotlid-corpus | {'language': 'a'} |
Naatu Jesu na Peter ana bar titit, Peter rawan babin sawow biyan fora’ab inu’in itin. | aai_Latn | cis-lmu/glotlid-corpus | {'language': 't'} |
Basit Jesu babin uman baib ana veya’amaim, ana sawow i en misir bay bogaigiwas. | aai_Latn | cis-lmu/glotlid-corpus | {'language': 'n'} |
Birabirab sabuw wagabur kouh hiyen hima’am hibow hina Jesu biyan hitit, naatu awanawat eaf eo wagabur hibihir hititit, naatu sabuw afa hisawow hibow hinan auman etei iyawasih. | aai_Latn | cis-lmu/glotlid-corpus | {'language': 'a'} |
Sawar iti himamatar i dinab orot Isaiah eo kikirum na iturobe, “I akisinamo it ata sawow ata biyababan ebobosairen.” | aai_Latn | cis-lmu/glotlid-corpus | {'language': 'a'} |
Sabuw rou’ay gagamin maiyow hiruru’ay Jesu itih, basit ana bai’ufununayah iuwih eo, “Kwabobuna tarabon harew kukuf rewan rounane.” | aai_Latn | cis-lmu/glotlid-corpus | {'language': 'i'} |
Naatu ofafar bai’obaiyenayan orot ta na Jesu isan eo, “Bai’obaiyenayan, ayu o menamaim kwenan ayu boro imaim airit tanan.” | aai_Latn | cis-lmu/glotlid-corpus | {'language': '_'} |
Jesu iya’afut eo, “Sigarafor i hai batar tema’am, naatu mamu hai batar tema’am imaim ti’inu’in, baise Orot Natun inure in biyan tubaiwa’an isan aurin efan en.” | aai_Latn | cis-lmu/glotlid-corpus | {'language': 'L'} |
Bai’ufununayah orot tabo na Jesu isan eo, “Regah karam wan itihamiyu atan tamai momorob atayai’ibo atan ati’uf nuni airit tanan?” | aai_Latn | cis-lmu/glotlid-corpus | {'language': 'a'} |
Baise Jesu iya’afut eo, “Ayu kwi’ufnunu tan, iyab himomorob taiyuwih boro hinaya’ih.” | aai_Latn | cis-lmu/glotlid-corpus | {'language': 't'} |
Naatu Jesu wa isra’at ana bai’ufununayah hiyen bairi hiboy hirabon. | aai_Latn | cis-lmu/glotlid-corpus | {'language': 'n'} |
Naniyan meyemeye yabat gagamin misir wan kikiy yen wa iwanasum. Baise Jesu wa uranane nuhin bur inu’in ufu’ufut. | aai_Latn | cis-lmu/glotlid-corpus | {'language': 'a'} |
Bai’ufununayah hina Jesu hibunibun hio, “Regah, iniyawasi, wa iu’unun kafa’imo tana morob.” | aai_Latn | cis-lmu/glotlid-corpus | {'language': 'a'} |
Jesu iyafutih eo, “Kwa aisim kwabirubir? A not men nakabom, ayu kwanitutumu boro men kwanamorobomih.” Imaibo misir kwarar yabat kotar eotanih mar ta’imon nuwarob eafuw. | aai_Latn | cis-lmu/glotlid-corpus | {'language': 'i'} |
Ana bai’ufununayah hifofor hio, “Iti orot i abi orot? Karam yabat naatu kotar boro fanan hinab hinanutanub.” | aai_Latn | cis-lmu/glotlid-corpus | {'language': '_'} |
Naatu hirabon hina harew kukuf rewan rounane tafaram wabin Gadara hititit ana veya, orot rou’ab marasika wagabur kouh hito hirun rah yanamaim hima’ama hitit, hai itinin i birubir naatu nati efanamaim men yait ta reremoramih, anayabin hibirubir orot rou’ab isah. Baise Jesu nati’imaim titit ana veya, hairi hina Jesu biyan hitit. | aai_Latn | cis-lmu/glotlid-corpus | {'language': 'L'} |
Hiwow hio, “God Natun, aki isai mi’itube inasinafumih kunan? Aki baimakiy initi’imih, bo aki ai baimakiy ana veya binatit.” | aai_Latn | cis-lmu/glotlid-corpus | {'language': 'a'} |
Naatu nati’imaim for i men ef yok hima hi’u’ufar. | aai_Latn | cis-lmu/glotlid-corpus | {'language': 't'} |
Imih wagabur Jesu hifefeyan hio, “Aki inanuni ana titit akokok iniyuni anan for wanawanah ana run.” | aai_Latn | cis-lmu/glotlid-corpus | {'language': 'n'} |
Jesu eo, “Kwatit kwan.” Hirouwatait hinunuw hin for wanawanah hirun, for himisir fan hinunuw hire hin harew kukuf yan hire hi’aa tomatom himorob. | aai_Latn | cis-lmu/glotlid-corpus | {'language': 'a'} |
Orot nati for hima’uten hima’am himisir hibihir hin bar merar hitit, abisa’awat himamatar hai tur hi’owen naatu orot rou’ab isah abisa mamatar auman hai tur hi’owen. | aai_Latn | cis-lmu/glotlid-corpus | {'language': 'a'} |
Imaibo sabuw nati bar merar hima’am etei hitit hina Jesu bairi hitar naatu hi’i’itin ana veya hifefeyan hiu hai tafaram ihamiy tit. | aai_Latn | cis-lmu/glotlid-corpus | {'language': 'i'} |
Jesu wa afe’en yen naatu matabir maiye rabon na ana bar ana meraramaim tit. | aai_Latn | cis-lmu/glotlid-corpus | {'language': '_'} |
Nati’imaim sabuw afa orot ta an uman murubin emo’emomaim hiwan hi’abar hina Jesu biyan hitit, naatu Jesu sabuw hai baitumatum itin, basit orot an uman murubin isan eo, “Natu men iniyababan, o a bowabow kakafih i anotanotawiyen.” | aai_Latn | cis-lmu/glotlid-corpus | {'language': 'L'} |
Naatu Ofafar Bai’obaiyenayah afa taiyuwih hibabatiyih hio, “Iti orot i tur kakafin maiyow eo God ebi’ib.” | aai_Latn | cis-lmu/glotlid-corpus | {'language': 'a'} |
Jesu abisa hinotanot itin naatu eo, “Kwa aisim dogor wanawanan not kakafih kwanotanot? | aai_Latn | cis-lmu/glotlid-corpus | {'language': 't'} |
Ef menatan i hamehamen, orot ana kakafih notawiyen isan anao i hamehamen ai anau namisir nabat nareremor i hamehamen? | aai_Latn | cis-lmu/glotlid-corpus | {'language': 'n'} |
Baise kwakakasiy, imih ani’obaiyi kwana’itin, orot Natun i tafaramamaim fair bai bowabow kakafih notawiyen isan.” Naatu orot an uman murubin isan eo, “Kumisir a ir kunuw kubai a ubar kwen.” | aai_Latn | cis-lmu/glotlid-corpus | {'language': 'a'} |
Orot misir ana ir nuw bai ana ubar in. | aai_Latn | cis-lmu/glotlid-corpus | {'language': 'a'} |
Sabuw iti na’atube matar hi’i’itin ana mar hai hibir ra’at naatu God wabin hibora’ara’ah fair iti na’atube orot bitih isan. | aai_Latn | cis-lmu/glotlid-corpus | {'language': 'i'} |
Jesu efan nati ihamiy remor inan auman, kabay o’onayan wabin Matthew ana bowabow efanamaim ma’am itin naatu iu, “Kumisir kwi’ufnunu.” Matthew ma’am misir Jesu iufunun hairi hin. | aai_Latn | cis-lmu/glotlid-corpus | {'language': '_'} |
Jesu Matthew ana baremaim ma bay hi’au, ana maramaim kabay o’onayah naatu bowabow kakafih sinafuyah moumurih maiyow hina Jesu ana bai’ufununayah bairi hikofanih bay aa ana efanamaim himare. | aai_Latn | cis-lmu/glotlid-corpus | {'language': 'L'} |
Naatu Ofafar Bai’obaiyenayah hi’itih ana maramaim, Jesu ana bai’ufununayah hibatiyih, “Aisim kwa a bai’obaiyenayan kabay o’onayah naatu sabuw kakafih bairi hima bay te’aa?” | aai_Latn | cis-lmu/glotlid-corpus | {'language': 'a'} |
Jesu hio nowar naatu iyafutih eo, “Sabuw aurih sawow en adanafur orot boro men hinakok, baise sabuw iyab sawusawuwih boro adanafur orot hinakok. | aai_Latn | cis-lmu/glotlid-corpus | {'language': 't'} |
Kwa Buk Atamaninamaim kwabiyab tur yabin kwa’itin? ‘Ayu i akokok kabeber, men sibor.’ ” | aai_Latn | cis-lmu/glotlid-corpus | {'language': 'n'} |
Naatu John Baptist ana bai’ufununayah hina Jesu hibatiy hio, “Aisim aki naatu ofafar bai’ufununayah bairi mar etei ayoyohar naatu o a bai’ufununayah i en?” | aai_Latn | cis-lmu/glotlid-corpus | {'language': 'a'} |
Jesu iyafutih eo, “Men karam sabuw orot boubun tatatabin ana yasisir isan hitaruru’ay, hitama orot yawasin hitabotouw, baise mar boro nanan orot boro hinabosair naatu nati ana veya’amaim imaibo hinifoufur hinirowarow. | aai_Latn | cis-lmu/glotlid-corpus | {'language': 'a'} |
Na’atube faifuw atamanin boro men karam hinab faifuw boubun hinafitimih, anayabin faifuw boubun hinasasauw ana veya boro nakaro’om natakweb mahar nara’at. | aai_Latn | cis-lmu/glotlid-corpus | {'language': 'i'} |
Na’atube men yait ta boubun ebai ana kibub atamaninamaim eriririmih, anayabin boubun boro nara’at naatu kibub natafofor nasuwa na re, imih boubun i boro ana kibub boubunamaim hinarir, saise hairi boro gewasih hinabat.” | aai_Latn | cis-lmu/glotlid-corpus | {'language': '_'} |
Iti na’atube eo auman Tafaror Bar kaifenayan orot ta na Jesu biyan tit nanamaim sun yowen eo, “Ayu natu babitai i veya boun morob, baise akokok inan umawat inabutubun nayawas.” | aai_Latn | cis-lmu/glotlid-corpus | {'language': 'L'} |
Basit Jesu misir ana bai’ufununayah bairi orot hi’ufunun hin. | aai_Latn | cis-lmu/glotlid-corpus | {'language': 'a'} |
Naatu babin ta ana faifuwamaim rara bota’ar ma’am kwamur etei 12 sasawar, na Jesu ufunane tit, | aai_Latn | cis-lmu/glotlid-corpus | {'language': 't'} |
ana notamaim eo, “Jesu ana faifuw tainin ana butubun boro ana yawas.” Naatu ana faifuw tainin butubun. | aai_Latn | cis-lmu/glotlid-corpus | {'language': 'n'} |
Jesu tatabir babin itin eo, “Natu men iniyababan, abai tumatumamaim kubigewasin.” Iti na’at eo ana veya’amaim, mar ta’imonamo babin igewasin. | aai_Latn | cis-lmu/glotlid-corpus | {'language': 'a'} |
Imaibo Jesu na Kou’ay Bar kaifenayan orot ana bar wanawanan run. Sabuw hiru’ay hima hirerey itih, naatu rerey ana fik hibababin nowar. | aai_Latn | cis-lmu/glotlid-corpus | {'language': 'a'} |
Jesu eo, “Iti kek babitai i matan fot inu’in, men morobomih, kwamisir ufun kwatit.” Baise sabuw isan himarib, anayabin i hiso’ob kek i morob. | aai_Latn | cis-lmu/glotlid-corpus | {'language': 'i'} |
Basit sabuw etei himisir ufun hitit sawar, imaibo Jesu run in kek inu’in ana efanamaim tit, naatu babitai uman bai imisiruw yawas misir. | aai_Latn | cis-lmu/glotlid-corpus | {'language': '_'} |
Iti sisinaf ana tur ra’at tasasar in nati tafaram hima’am ana fofonin etei hinowar. | aai_Latn | cis-lmu/glotlid-corpus | {'language': 'L'} |
Jesu efan nati itumar tit remor inan, orot rou’ab matah fim hitit hi’ufunun hin hi’af hio, “David uwan, kwiwanbabani.” | aai_Latn | cis-lmu/glotlid-corpus | {'language': 'a'} |
Jesu na bar wanawanan run naatu orot rou’ab hina biyan hitit, Jesu ibatiyih eo, “Kwabitumatum ayu boro aniyawasi?” Hairi hiya’afut hio, “Regah abitumitum.” | aai_Latn | cis-lmu/glotlid-corpus | {'language': 't'} |
Basit Jesu hairi matah botobonen eo, “Kwabitumatum na’atube isa namatar.” | aai_Latn | cis-lmu/glotlid-corpus | {'language': 'n'} |
Hairi matah higewasin hinuw naatu Jesu eofafarih eo, “Men yait ta ana tur kwana’owen.” | aai_Latn | cis-lmu/glotlid-corpus | {'language': 'a'} |
Baise hairi hitit hin Jesu ana tur hibosemor ra’at, nati tafaram hima’am ana fofonin etei hinowar. | aai_Latn | cis-lmu/glotlid-corpus | {'language': 'a'} |
Orot rou’ab hinan ufut sabuw afa orot ta yoyom hirab awan igug ma’am hibai hina Jesu biyan hitit. | aai_Latn | cis-lmu/glotlid-corpus | {'language': 'i'} |
Naatu Jesu yoyom mowan nun tit orot busuruf tur eo sabuw etei hifofor hio, “Sawar iti na’atube Israel wanawananamaim men ta i’itin bounabo ta’i’itin.” | aai_Latn | cis-lmu/glotlid-corpus | {'language': '_'} |
Baise Ofafar Bai’obaiyenayah hio, “Iti i Demon Hai Ukwarin fair itin imih demon nunih titit.” | aai_Latn | cis-lmu/glotlid-corpus | {'language': 'L'} |
Jesu bar awan awan run tit sabuw inanawanih bar merar hai Kou’ay Baremaim sabuw i’obaibiyih, mar ana aiwob isan Tur Gewasin eo hinowar naatu sabuw hai sawow yumatah ta ta hibow hinan etei iyayawasih. | aai_Latn | cis-lmu/glotlid-corpus | {'language': 'a'} |
Jesu iti rou’ay gagamin maiyow hinan itih yan baban, anayabin hai not kwaris naatu aurih baibais en, ana itinin i na’atube aurih nabatanenayan orot en. | aai_Latn | cis-lmu/glotlid-corpus | {'language': 't'} |
Basit ana bai’ufununayah isah eo, “Masaw i gagamin na’in baise ana fourayah i men moumurih. | aai_Latn | cis-lmu/glotlid-corpus | {'language': 'n'} |
Imih masaw matuwan isan kwanayoyoban saise bowayah afa niyafarih hinan bay hinafour, anayabin bay i hiyamur.” | aai_Latn | cis-lmu/glotlid-corpus | {'language': 'a'} |
Jesu ana bai’ufununayah etei 12 eaf ayuwih hina, sawow yumatah ta ta, feher yumatah ta ta, sabuw biyahimaim baiyawasih isan fair itih naatu igegewasinih. | aai_Latn | cis-lmu/glotlid-corpus | {'language': 'a'} |
Naatu iti i bai’ufununayah nah 12 wabih, wantoro’ot i Simon wabin ta Peter tufuturan Andrew hairi, James tufuturan John hairi, orot Zebedee natunatun. | aai_Latn | cis-lmu/glotlid-corpus | {'language': 'i'} |
Philip, Bartholomew hairi, kabay onayan wabin Matthew i Thomas hairi, naatu Alpheus natun James i Thaddeus hairi, | aai_Latn | cis-lmu/glotlid-corpus | {'language': '_'} |
tafaram kafafarayan orot wabin Simon. Jesu ana yanuwayan orot Judas Iscariot hairi. | aai_Latn | cis-lmu/glotlid-corpus | {'language': 'L'} |
Orot nah 12 Jesu iyunih hititit iuwih eo, “Ufun Sabuw hai tafaramamaim men kwanan naatu Samaria sabuw hai bar hai meraramaim men kwanarun. | aai_Latn | cis-lmu/glotlid-corpus | {'language': 'a'} |
Baise kwanan Israel sabuw bobaituw na’atube hikasiy tema’am biyahimaim kwanarun kwaniyawasih. | aai_Latn | cis-lmu/glotlid-corpus | {'language': 't'} |
Kwanan iti tur i kwanabinan, Mar ana aiwob i na iyubinaka. | aai_Latn | cis-lmu/glotlid-corpus | {'language': 'n'} |
Sawusawuwih kwaniyawasih, murumurubih kwanao hinamisir, sabuw iyab biyah kokom ani’anih kwaniyawasih naatu demon kakafih kwananunih hinatit. Sawar ana baiyan en kwabaib, imih kwanabow ana baiyan en. | aai_Latn | cis-lmu/glotlid-corpus | {'language': 'a'} |
Men kabay ta kwanab a koukut kwaniwan, naiw a kikiramaim kwanarobere auman kwananamih. | aai_Latn | cis-lmu/glotlid-corpus | {'language': 'a'} |
Remor isan men hafoy ta kwanab, men biya baibiyon ta, a baibiyon ta, tu ta, kwanabow auman kwananamih. anayabin bowayah abis kikimin tibitin boro nakaram. | aai_Latn | cis-lmu/glotlid-corpus | {'language': 'i'} |
“Kwanan bar merar kikimin o bar merar gagamin kwanarur, sabuw iyab merarayow wairafih kwananuwihih, naatu i hai baremaim kwanama, a bowabow kwanisawar imaibo kwihamiyih kwanan. | aai_Latn | cis-lmu/glotlid-corpus | {'language': '_'} |
Naatu bar runamih sabuw a merarayow kwanitih. | aai_Latn | cis-lmu/glotlid-corpus | {'language': 'L'} |
Naatu sabuw bar wanawanan tufuw ana merarayow hinabaib, basit a merarayow kwanihamiy nati baremaim nama, baise men hinabaib a tufuw ana merarayow kwanabosair kwanab maiye. | aai_Latn | cis-lmu/glotlid-corpus | {'language': 'a'} |
Orot babin yait a merar men nay naatu a tur men nanonowar, kwanamisir ura kwanarutatab efan nati kwanihamiy kwanan efan ta. | aai_Latn | cis-lmu/glotlid-corpus | {'language': 't'} |
Anababatun a tur ao’owen, baibatebat ana veya God Sodom, Gomorah sabuw boro nakabibirih, baise nati bar merar sabuw hai baimakiy i boro God tafan nayara’ah gagamin na’in hinab. | aai_Latn | cis-lmu/glotlid-corpus | {'language': 'n'} |
“Kwananowar, kwa i bobaituw na’atube haru fairih wanawanahimaim abiyuni kwanatit kwananamih, imih kok na’atube kwanakakaf naatu mamu imak na’atube kwananutanub. | aai_Latn | cis-lmu/glotlid-corpus | {'language': 'a'} |
“Mata toniwa’an sabuw isah, anayabin boro hinabuw hinafatumi kwanan kanisel nahimaim hibabatiy, naatu Kou’ay Baremaim boro hinaborabirabi. | aai_Latn | cis-lmu/glotlid-corpus | {'language': 'a'} |
Ayu wabu’umaim kwabowabow isan boro aiwob sabuw naatu gawan orot gagamih na’atube Ufun Sabuw nahimaim Tur Gewasin kurereb nowar isan boro hinarab hinataini. | aai_Latn | cis-lmu/glotlid-corpus | {'language': 'i'} |
Baise hinafatum hinabuw baibabatiyimih kwanan men kwaniyababan tur isan, o tur o isan, hinabibatiy ana veya’amaim tur boro imaim natit kwanao. | aai_Latn | cis-lmu/glotlid-corpus | {'language': '_'} |
Anayabin nati tur i men o a notamaim tit kuo’omih, baise Tamat Anunin o iwani awa rukirir kuo. | aai_Latn | cis-lmu/glotlid-corpus | {'language': 'L'} |
“Orot ain boro tain baban nao namorob, regah boro natun nifa’ifa’i baban nao namorob, na’atube kek boro hinah tamah hinifa’ifa’ih babah hinao hinamorob. | aai_Latn | cis-lmu/glotlid-corpus | {'language': 'a'} |
Ayu wabu’umaim kwabowabow isan sabuw boro hinifa’ifa’i, baise orot yait nabat kikin nabowabow yomaninamaim boro yawas natita’ur. | aai_Latn | cis-lmu/glotlid-corpus | {'language': 't'} |
Bar merar ta’amaim hinarukoukuw kwanabia’akir, kwanabihir kwanan bar merar ta, anababatun a tur ao’owen, Israel wanawanan bar merar etei boro men kwanabow kwanisawaribo Orot Natun namatabir maiye nanamih. | aai_Latn | cis-lmu/glotlid-corpus | {'language': 'n'} |
“Kirum kek boro men ana bai’obaiyen orot na natabirimih, na’atube akir wairafin boro men ana orot ukwarin na natabirimih. | aai_Latn | cis-lmu/glotlid-corpus | {'language': 'a'} |
Baise kirum kek na kok ana bai’obaiyen orot na’atube mataramih, basit i ukwarin na rerekab na kirum gewas, na’atube akir wairafin nabow gewas ana orot ukwarin boro nayara’ah ibe namatar, baise bar matuwan orot isan Beelzebul hinarouw hinao na’at, i ana akir wairafin isah boro tur kakafin maiyow hina’uwih wabih hini’a’afiy. | aai_Latn | cis-lmu/glotlid-corpus | {'language': 'a'} |
“Baise sabuw isah men kwanabir, anayabin abisa sum wanawanan wa’iwa’irin inu’in boro hina botait nirereb, naatu sawar baibunuwenamaim ti’inu’in etei boro hinatit hinibebeyan sabuw etei hinaso’ob. | aai_Latn | cis-lmu/glotlid-corpus | {'language': 'i'} |
Abisa wa’iwa’iramaim ao kwanonowar sabuw etei nahimaim kwanao hinanowar, naatu abisa akisimo ao kwanonowar, kwanayen gem tafahimaim kwanabat kwanabinan sabuw etei hinanowar. | aai_Latn | cis-lmu/glotlid-corpus | {'language': '_'} |